Որոշել էր թեյի բաժակ չլինել և վճռական էր իր որոշման մեջ: Քազանջը կանանցից միայն նա էր կարողանում զայրանալ ճնշումից, առաջին եռացող ջրից ճաքող բաժակների վրա: Զելիհա մորաքույրը պահարանիկի վրայից վերցրեց «Մարլբորո» վառիչը, ծխախոտ վառեց: Մեծանալը չազդեց ծխելու սովորության վրա: Գիտեր, որ դուստրն էլ է ծխում: Նրանց տոհմում դա նման էր Առողջապահության նախարարության գրքույկների տխուր գրություններին. «Ծխախոտից կախվածություն ունեցող ծնողների երեխաները երեք անգամ շատ են վտանգվում ծխելու սովորությանը, քան չծխողների երեխաները»: Զելիհան Ասյայի առողջության համար անհանգստանում է, բայց խելացի է ու գիտի, որ եթե խառնվի և անվստահության նշաններ ցույց տա, հակառակ ազդեցությունը կլինի: Ասյային